विमंदित बच्चों के लिए रेफ्रिजरेटर मिक्सर भेंट किया
राजेंद्रनवयुवक परिषद शिवगंज की ओर से मानसिक विमंदित आवासीय विद्यालय में एसडीएम कुलराज मीणा के मुख्य आतिथ्य में कार्यक्रम आयोजित किया गया। जिसमें परिषद की ओर से विमंदित बच्चों के लिए रेफ्रिजरेटर मिक्सर भेंट किया गया। कार्यक्रम के प्रारंभ में विद्यालय परिवार की ओर से सभी अतिथियों का पुष्पमाला पहनाकर स्वागत किया गया। कार्यक्रम के मुख्य अतिथि मीणा ने अपने संबोधन में राजेंद्र नवयुवक परिषद की सराहना करते हुए विमंदित बच्चों को साधुवाद दिया। राजेंद्र नवयुवक महिला परिषद की अध्यक्ष जुली चौहान ने बताया कि मानसिक विमंदित आवासीय विद्यालय में विमंदित बच्चों के लिए 1 रेफ्रिजरेटर 1 मिक्सर भेंट किया गया। विद्यालय के संचालक भैराराम चौधरी ने सभी का आभार जताया। कार्यक्रम में परिषद अध्यक्ष ललित चौहान, चंपालाल,चंद्रशेखर दवे, महिला अध्यक्ष जुली चौहान, रेशमा, मधु बेन, ऊषा कुमारी और रतन बेन समेत कई कार्यकर्ता उपस्थित थे।
hne_Deva hin_Deva